અનિષથી દુધનો ભરેલો ગ્લાસ હાથમાથી છટકી ગયો. એ સાથે જ અનિષના પપ્પા નુ પપ્પા પુરાણ ચાલુ થઇ ગયું. “મુરખ છું સાવ, એક ગ્લાસ પકડતા આવડતો નથી, ધ્યાન ક્યાં હતું ડોબા. ખબર નહિં જીવનમાં આગળ શું કરીશ? તારાથી જીદંગીમા કાંઇ નહી થાય, ડફોળ છું તું ડફોળ” અનિષના મમ્મી મિનાક્ષી બહેને બબડાટ સાથે સાફ સફાઇ શરૂ કરી, માં-બાપ વચ્ચે થોડી ઉગ્ર ચર્ચા થઇ ગઇ અને અનિષ બિચારો ચૂપચાપ દૂધ પીધા વગર જ રૂમમાં ચાલ્યો ગયો અને કલાકો રૂમમાં ભરાઇને બેઠો રહ્યો.